༄༅། །ཚེ་དབང་སྦས་གནས་ཀྱི་དཀར་ཆག་བཞུགས་སོ། །
གཏེར་སྟོན་གསང་སྔགས་གླིང་པ།
༄༅། །དུས་གསུམ་རྒྱལ་བ་ཐམས་ཅད་ཀྱི། །ཡེ་ཤེས་དགོངས་ཀློང་གཅིག་
བསྡུས་པའི། །འཆི་མེད་རྒྱལ་བ་ཡབ་སྲས་ཡུམ། །སྙིང་ནས་གུས་པས་སྐྱབས་སུ་
མཆི། །གང་དེའི་ཐུགས་བསྐྱེད་སྨོན་ལམ་གྱིས། །སྙིགས་མའི་གདུལ་དཀའ་འདུལ་
བ་དང་། །འགྲོ་བའི་སྡུག་བསྔལ་སྐྱོབ་པའི་ཕྱིར། །འཛམ་གླིང་ཞིང་ཁམས་འཕགས་
པའི་ཡུལ། །གནས་ཆེན་གནས་ཕྲན་བསམ་མི་ཁྱབ། །ཕྱི་ནང་གསང་བའི་ཟབ་
གཏེར་དང་། །བྱིན་གྱིས་བརླབས་ཤིང་བཀའ་རྟགས་བཞག །ཁྱད་པར་མདོ་སྨད་
ཤར་རྫའི་ཞིང༌། །གནས་ཆེན་གཡུང་དྲུང་ལྷུན་པོའི་ཞོལ། །བདེ་ཆེན་རི་ཁྲོད་ཡང་
དབེན་གྱི། །ཉེ་སར་ཚེ་དབང་རིག་འཛིན་གནས། །མཆོད(མཆོང)རི་སྨུག་པོ་ཞེས་
བྱ་བའི། །གནས་ཀྱི་དཀར་ཆགས་རག(ཆག་རགས)བསྡུས་ཙམ། །མཁའ་འགྲོའི་
ལུང་གི་སྐྱོང་བ་དང་། །གསལ་སྣང་གང་ཤར་བཀོད་པ་ལ། །ཐོག་མར་གནས་
གཏེར་བཞུགས་ཚུལ་ནི། །ངོ་མཚར་བྱིན་ཆགས་བྲག་རི་ཆེ། །གཏེར་བུམ་རིན་
ཆེན་ཁ་བརྒྱན་དབྱིབ(རྒྱན་དབྱིབས)། །འཆི་མེད་གསང་འདུས་གཤེན་གསུམ་
དང་། །ལྷ་ཀླུ་མི་ཡི་རིག་འཛིན་དང༌། །སྣང་མདོག་དྲན་པ་ཡབ་སྲས་ཡུམ། །གསང་
བའི་རིག་འཛིན་མཁའ་འགྲོ་མ། །རྩ་གསུམ་བོན་སྐྱོང་སྲུང་མའི་ཚོགས། །གྲངས་
294

བོན་གྱི་གནས་ཡིག་ཕྱོགས་བསྒྲིགས།
མེད་གྲངས་ལས་འདས་པ་བཞུགས། །ཁྱད་པར་ཚེ་དབང་རིག་འཛིན་གྱིས། །སྦས་
གནས་ཚེ་ཡི་རྫོང་ཆེན་པོ། །ཕྱི་ནང་གསང་བའི་ཟབ་གཏེར་ཆེ། །བསམ་གྱིས་མི
ཁྱབ་སྦས་ཏེ་ཡོད། །བརྡ་རྟགས་ཨ་ༀ་ཧཱུཾ་གསུམ་དང༌། །གཡུང་དྲུང་ཁ་ཊཾ་རྒྱ་གྲམ་
གསལ། །ཚེ་ཡི་རིག་འཛིན་རྣམ་བརྒྱད་ཀྱི། །ཟབ་གཏེར་བླ་རྫོགས་ཐུགས་གསུམ་
དང་། །སྐུ་བསྙེན(བརྙན)མི་འདྲ་གཏེར་དུ་བཞུགས། །ཧྲི་མ་ཧ་རི་ནི་ས་སོགས། །ཡིག་
འབྲུ་རང་བྱོན་ཕྱག་བྲིས་བཞུགས། །དེ་བཞིན་བཀོད་པ་བརྗོད་མི་ལང་། །ཡར་ངོ་
ཚེས་བཅུ་དུས་ཉིན་དུ། །བདེ་གཤེགས་རྒྱལ་བ་ཐམས་ཅད་དང་། །བླ་མ་རིག་འཛིན་
གྲུབ་ཐོབ་ཚོགས། །བླ་ཆེན་ཡབ་སྲས་ཡུམ་དང་བཅས། །ཚོགས་ཀྱི་འདུ་བ་ཆེན་
པོར་བྱོན། །མོས་གུས་ཅན་གྱིས་མངོན་སུམ་མཇལ། །གསོལ་བཏབ་མཆོག་ཐུན་
དངོས་གྲུབ་ཐོབ། །ཚེ་དབང་སྒོམ་སྒྲུབ་ལྷུར་ལེན་རྣམས། །རིག་འཛིན་མཁའ་འགྲོའི་
ཞིང་དུ་འདོངས། །ཕྱག་བསྐོར་དགེ་ལ་བརྩོན་པ་ཡིས། །ལས་ཉོན་བག་ཆགས་སྡིག་
སྒྲིབ་བྱང་། །ཉ་སྟོང་དུས་མཆོད་དགེ་བརྩོན་ཀུན། །ཁྲི་འགྱུར་འབུམ་འགྱུར་ཕན་
ཡོན་ལྷག །དེ་བཞིན་གནས་དང་དབེན་ཁྲོད་འདིར། །རིག་འཛིན་གོང་མའི་སྨོན་
ལམ་འབྲེལ། །འཆི་མེད་གྲུབ་བརྒྱའི་རྣམ་པར་འཕྲུལ། །གྲུབ་དབང་མངྒ་ཝེར་ཞིའི་
མཚན། །བསྟན་འགྲོའི་གཙུག་རྒྱན་བསྐལ་བརྒྱར་བཞུགས། །དབེན་ཁྲོད་རྫོགས་ཆེན་
སྒོམ་སྒྲུབ་ཀུན། །སྐུ་གསུང་ཐུགས་ཀྱི་རྟེན་བཞུགས་སོགས། །དད་གུས་འདི་ཕྱིའི་དོན་
རྣམས་འགྲུབ། །མཐར་ཐུག་རྣམ་མཁྱེན་རྫོགས་སངས་རྒྱས། །དེ་ཕྱིར་མ་འོངས་རྗེས་
འཇུག་རྣམས། །རིག་འཛིན་མཁའ་འགྲོའི་ལུང་བསྟན་དང༌། །དག་སྣང་གང་ཤར་
གསང་གླིང་པས། །མ་བཅོས་བྲིས་འདི་དགེ་གྱུར་ཅིག །ཅེས་པ་ཚེ་དབང་གི་སྦས་
གནས་འདི་ཉིད་ཀྱི་དཀར་ཆག་མདོར་བསྡུས་འདི་ནི་གྲུབ་དབང་རྟོགས་ལྡན་རིན་
པོ་ཆེའི་ཐུགས་བཞེད་དང་། རི་ཁྲོད་པ་སློབ་མ་སྤྱི་ནས་བསྐུལ་ངོར། བསྟན་གཉིས་
295

བོན་དང་ཞང་ཞུང་ཤེས་རིག་དཔེ་ཚོགས།
གསང་གླིང་པས་མཁའ་འགྲོའི་ལུང་དང་དག་སྣང་གང་ཤར་བཞིན་བྲིས་པས། དགེ་
དེས་འགྲོ་ཀུན་ཚེ་དབང་རིག་འཛིན་གྱི་གོ་འཕང་དབུགས་འབྱིན་ཐོབ་པའི་རྒྱུ་རུ་གྱུར་
ཅིག་གུ། དགེའོ།
(གནས་མཆོག་འདི་ནི་སི་ཁྲོན་ཞིང་ཆེན་དཀར་མཛེས་ཁུལ་སྡེ་དགེ་རྫོང་རྫ་
ཁོག་ཞང་རབ་བླ་གྲོང་ཚོར་ཡོད)
296

བོན་གྱི་གནས་ཡིག་ཕྱོགས་བསྒྲིགས།